(দিনাজপুর২৪.কম) ত্যাগের মহিমা নিয়ে দুয়ারে কড়া নাড়ছে পবিত্র ঈদুল আজহা। সব প্রস্তুতি সম্পন্ন। শুক্রবার ১০ জিলহজ, ঈদের খুশিতে রঙিন হয়ে উঠবে গোটা দেশ। ত্যাগের মহিমায় ভাস্বর ঈদুল আজহা বিশ্বের মুসলমানদের কাছে অন্যতম প্রধান ধর্মীয় উত্সব। এই ঈদের বিশেষ গুরুত্ব হলো, এ মাসেই মুসলমানদের মূল পাঁচটি স্তম্ভের একটি পবিত্র হজ পালিত হয়। বুধবার পবিত্র সেই হজও পালিত হয়েছে। হজ শেষে বৃহস্পতিবার সৌদি আরবে ঈদ উদযাপন করছেন হাজিরা। জাতীয় চাঁদ দেখা কমিটি গত সপ্তাহেই ঈদের তারিখ ঘোষণা করেছে। সেই হিসাবে দেশে ঈদুল আজহা উদযাপিত হচ্ছে শুক্রবার।